कोई वक्त था कि भारत में जासूसी उपन्यास आठ आना कीमत में छपता था । तब प्रकाशक उसे बहुत ही घटिया कागज पर प्रकाशित करता था और 112 पृष्ठ से ज्यादा छापना अफोर्ड नहीं कर सकता था । फिर ज्यों-ज्यों उपन्यास की कीमत बढती गयी, कागज और छपाई में भी सुधार होता गया और एक समय पृष्ठ संख्या 400 तक आम पहुंची । मौजूदा दौर में उपन्यास की कीमत सौ रूपये तक पहुंची हुई है, पृष्ठ 320 और 350 के बीच सीमित हो गए हैं और प्रोडक्शन में प्रकाशक की डंडीमार प्रवृति फिर उजागर होने लगी है ।